
I. LIK I ULOGA VODNIKA


LIK


1.1 Govoriti o liku vodnika veoma je teško. Znamo da nisu svi ljudi jednaki, pa i sposobnosti su im različite. Zbog toga da bi morali govoriti o mnogo tipova vodnika. No da bi to izbjegli govorit ćemo o liku idealnog vodnika. No svaki vodnik mora imati sposobnost, pa i volju, da se stalno usavršava. To se od svakog vodnika mora očekivati i to su preduslovi za bolji rad.


a) vodnik je primjeran izviđač



-  dobar je učenik 



-  marljiv i samostalan



-  savjesno se odnosi prema dužnosti



-  dobar je drug



-  cijeni rad

-  poznaje određane izviđačka znanja



-  samostalno se usavršava i stiće nova znanja



-  poštuje autoritet vođe



-  da se pokorava odlukama većine



-  savjestan je na dužnosti



-  nije samovoljan



-  štiti čast i ugled naše organizacije



-  spreman je da pomogne u nevolji 



-  da živi i radi po izviđačkim zakonima.


b) vodnik je primjeran izviđački rukovodilac



-  da sa uspjehom obavi povjereni mu zadatak



-  da se odgovorno odnosi prema dužnosti



-  da je samoinicijativan i samostalan



-  da je objektivan



-  da nema miljenika u vodu, svi su mu jednaki



-  da poštuje autoritet vođe



-  da poštuje i izvršava odluke uprave čete



-  da vodi računa o živtu i radu svakog člana



-  da prenosi na članove nova znanja



-  da mu vod ne radi sezonski, već konstantno



- da kontroliše izvršenje zadataka



- da pomaže slabijima



- da je demokratičan



- da poštuje odluke voda



- da je u stalnom kontaktu sa roditeljima članova



- da brine o uspjehu članova u školi



- da je samokritićan



- da poštuje našu organizaciju



- da osuđuje svaki postupak koji krnji ugled naše organizacije


ULOGA


2.1. Uloga vodnika je veoma važna i velika. On je pokretač rada cijelog voda, o njemu zavisi kako će vod raditi i kakve će rezultate postizati, on je odgovoran za vod i njegov uspjeh.




- on je članovima pravi drug, on im pomaže i savjetuje ih




- on je savjetodavac svih članova




- on svojim radom i autoritetom odgovara za konstantan rad voda




- on vrši podjelu zadataka u vodu, prema mogućnostima članova




- on planira zajedno sa članovima voda

- on ostavlja svakom članu samostalnost da bi se mogla razvijati njegova    

  samoinicijativa, snalažljivost i drugo.

- on poznaje slabosti i sposobnosti svojih članova

- on ne djeli dužnosti i zadatke formlano već smišljeno

- on usklađuje realizaciju zadataka pojedinih članova sa cijelokupnim planom                    




 voda




- on saobraća na relaciji četa - vod i obrnuto




- on osposobljava pomoćnika




- on ima povjerenje u svoje članove i nastoji to svugdje istaći




- članovi u njemu gledaju dobrog izviđača




- on nastoji da opravda povjerenje članova

II. KAKO I GDJE OSNOVATI VOD?


ŠKOLA



Prijem novih članova u izviđačku organizaciju vrši se kontinuirano tokom čitave godine, a najpogodnije vrijeme je početak školske godine. Prbe kontakte sa školom ostvaruje starješina, načelnik ili predsjednik Savjeta Odreda. Prilikom tih kontakata razrađuje se način propagandne aktivnosti u školi. Može se izabrati nekoliko načina kao što su: pojedinačnim kontaktima preko odjeljenskih zajednica, zajedničkim akcijama za sve učenike škole, ili kombinbacijom ova dva načina. Jedan od načina je je da članovi odreda, učenici škole idu nekoliko dana u školu uniformisani, što također privlači pažnju njihovih kolega.

 Prvi utisak je jako važan za potencijalne članove i njihove roditelje, pa se ništa ne smije propustiti imrpovizaciji ni slučaju. U tom cilju treba izvršiti već pomenute pripremne radnje u prostorijama, kako bi se što više potencijalnih kandidata održalo u organizaciji.


ULICA



Preporučljivo je da vodnik traži članove na za svoj vod među djecom ulice gdje stanuje, odnosno skupa ulica.



Tako okupljena djeca već se međusobno poznaju, a vodniku je lakše da dođe u kontakt sa roditeljima.



Vod formiran na teritorijlanom principu može razviti dobru aktivnost, jer se djeca svakog dana vide, pa se izviđački rad ne mora ograničiti samo na službene sastanke voda.

III. VAŽNA RIJEČ VODNICIMA


Znaš li šta je vod? Naravno da znaš.


Ali možda ne znaš, šta vod nije.


Vod nije školsko odjeljenje, u kome se tumači, a djeca sjede mirno!


Vod nijeni skupina djece koja se igraju kad hoće.


PROSTORIJA



Zgodno je da prostorija gdje se održavaju vodni sastanci bude izviđački uređena . Po mogućnosti imajte svoj vodni kutak sa zastavicom, zidnim novinama, tablom sa čvorovima i sl. Takav kutak daje sastanku izviđačku atmosferu, a osim toga dotjerivanje i uređenje kutka sastavni je dio vodnog rada.


UNIFORMA NA SASTANKU



Normalno je da se na vodni sastanak dolazi u uniformi. Kao vodni kutak tako i uniforma daje vanjske izviđačko obilježje sastanku. Nastoj da tako bude i u tvom vodu. Ako nema košulje svatko može da nabavi maramu. Neka onda bar stavi maramu oko vrata.



Razumije se da vodnik i njegov zamjenik trebaju u ovome da prednjače.


PROGRAM U ĐEP - SASTANAK LIJEP



Hiljade i hiljade primjera govori o tome da su dobri vodovi oni čiji su vodnici uredno vršili pažljive pripreme i sastavljali dobro programe. Sa razrađenim programom, pripremljenim zabilješkama sa potrebnim rekvizitima vodnik ide mirno na sastanak. Nije nervozan, uzbuđen, zaplašen, smeten. Zna šta hoće. A izviđači itekako osjete kad je vodnik nespreman, kada imrpovizira, nešto smišlja na samom sastanku.


SASTANAK BI MOGAO DA IZGLEDA OVAKO



1. Stroj i pozdrav






 1 min



2. Prozivka i kontrola izostanaka sa prošlog sastanka

 2 min



3. Igra (sobna ili u prirodi)





10 min



4. Tumačenje (po programu izviđačkih krinova)


15 min



5. Praktičan rad






20 min



6. Razgovor ili igra






10 min



7. Uređenje prostorija i inventara




 5 min



8. Stroj i vodni pozdrav





 1 min

IV. ZANIMLJIVI VODNI SASTANCI



U prošloj temi dali smo šemu vodnog sastanka. Ona treba da posluži kao osnovna orijentacija i pomoć - da svatite principe i da lakše, priđete problemu programa.



Međutim ostati samo na tom ne bi  valjalo.


IZNENAĐENJA

Spretan vodnik može da za gotovo svaki sastanak priredi neko malo iznenađenje. 

Iznenađenja osvježuju, ona su nešto što se ne očekuje. Redovan program sa takvim malim iznenađenjima dobija na bogastvu. Smišljajte mala iznenenađenja. Ona će izvanredno podići interes za vodne sastanke pričaće se da su - "glavni"!





Sastanak počinje skautskim pozdravom!

IZMJENE TAČAKA



Spomenuta šema vrlo je korisna. Ali ne znači da se nje uvijek morate pridržavati. Inače bi postala šablon, svatko bi znao: poslije igre dolazi tumačenje, poslije toga praktičan rad, a onda razgovr pa opet igra. To ne bi valjalo.



Tačke možete mjenjati, stavljati ih na druga mjesta. Ili neka vam je pojedini sastanka vezan uz specijalnu temu čime narušavate upotpunosti redoslijed programa, naprimjer: odete u kino, a poslije razgovarate o vrijednostma i  interesantnosti filma. To može da bude dovoljna tema za jedan sastanak - naravno ne često možda jednom ili dvaput godišnje.



Važno je da ne lutamo i da znamo nešto da se oslonimo.



Vođenje sastanka je posebna spretnost i vodnik treba da se dobro zamisli nad tim poslom.


TEMPO, TEMPO .....



Ali nije najosnovnije davati iznenađenja. Iznad svega je važno kako voditi sastanak.



Prije svega tempo! Plašite se zastoja, razmišljanja. Ima vodnika slobodnih razumije se - koji glasno razmišljaju na sastanku "dobro ..." kažu oni uredu stvar. A šta da sad radim? "Hm ..." takvi vodnici neće pridobiti svoje izviđače.



Naprotiv vodnik koji prekida neki rad i hitno prelazi na drugi ostavlja utisak čovjeka spremnog, sposobnog, jakog. Takvog vodnika izviđači rado slijede.


VODNIČE NISI PROFESOR!



Ukratko ne valja da vodnik uvijek vodi glavnu riječ. Niko ne voli biti pasivan. Niti voli da sluša uvijek samo jednoga. Dobar vodnik treba svakom izviđaču da da priliku da se istakne.

Preporučljivo je vodne sastanke održavati u pririodi!



Razumije se vodnik treba dobro da poznaje sve svoje članove. Da zna čime se koji bavi i zanima, kakve mogućnosti iam da nešto pokaže.


VODNIČE NISI ZABAVLJAČ



Dobar će vodnik organizovati zanimljive pa i zabavne sastanke, ali on ne smije da u tome pretjera i da se pretvori u zabavljača koji dužan da nasmijava vod.



Njemu su šale i mađioničarske vještine kao i sve ostalo samo sredstvo da postigne vrijednost i živost sastanka.



Vodnik je organizator. On će organizovati koješta lijepog i zabavnog, pridobit će članove pa i cijeli vod da u tome učestvuje.



Sposobnost voditi sastanke je umjetnost, ali tu umjetnost može da postigne svaki vodnik - ako radi, razmišlja i priprema se, ako živi sa svojim vodom, ako shvaća da takvim radom pridobija dobre i vrijedne članove za svoj vod, za četu, za odred i savez. 

V. KULTURNO ZABAVNI ŽIVOT I OPĆA KULTURNA DJELATNOST VODA


UVOD



Podizanje opšteg kulturnog nivoa članstva - sastavni je dio izviđačkog programa.



Cilj nije stvaranje umjetnika i stručnjaka, već upoznavanje kulturnih tekovina i razvoj ljudskih vrlina. Kulturna djelatnost i kulturno zabavni rad dio je ličnih i društvenih potreba čovjeka (posebno mladog čovjeka).



SUSRETI sa istaknutim kulturnim radnicima.



POSJETA javnih kulturnih priredbi, film, televizija, radio, štampa - 

praćenje i komentiranje.



VLASTITA KULTURNA DJELATNOST - sastanci i analize prije i 

poslije akcije.



PRIREDBE - za članstvo ili javnost.



LITERARNE MUZIČKE I DRUGE VEČERI posvećene pojedinim 

umjetnicima, pravcima ili pak čitanje vlastitih djela.



  Izviđačka pjesma je sastavni dio sastanka



ČAJANKE S PLESOM uz posjet druge jedinice.


TABORSKE VATRE I IZVIĐAČKA ŠTAMPA



PJESMA I IGRA. 



VODNE NOVINE


Izvori i način nabavljanja sredstava: prodaja starog papira, boca, knjiga, metala, radnim 

    akcijama itd.


Mjesto: izdavati novine na taboru, zimovanju ili u mjestu u kojem radi vod.


Vrijeme: sedmično, mjesečno, ili povremeno izlaženje novina - prema dogovoru i 

    mogućnostima.

Izgled i oblik: zidne novine, džepne, novine većeg formata.

Tehnika štampanja: - rukografija (pisanje rukom u manje primjeraka)





- pisaći stroj (više primjeraka)





- ciklostil





- štampanje (kao brošure i knjige)





- fotokopiranje





- kompjuterom (skener, štampač itd)

U izradi zidnih novina učestvuju svi članovi voda!
Materijal za štampanje: papir (tanji ili deblji), olovka, matrice, boja za štampanje, stroj za 

štampanje, spojnice, toneri za štampače (crno bijeli i u boji), papir    u boji.

Sadržaj i karakter: šale (pisane ili crtane), zabavna tematika, strip, vijesti iz izviđačkog 

         voda, informacije o vodu, četi, odredu, stručna izviđačka zanja i     

         vještine, ankete sa pripadnicima voda, čete, odreda.

         Izmjenjivanje zabavne i stručne strane (ritam).

         Raznolikost i interesantnost.



Za vodne novine preporučuje se pretežno zabavni sadržaj. Priloge za novine treba da daju svi članovi (pjesmice, crteži, sastavi isl.)

Pripreme i organizacija rada: pribavljanje sredstava za izdavanje, dogovor o izgledu 

   novina - naslovne strane, sadržaj, stvaranje redakcije, 

   tehnička strana i finansijski predračun - prodajna cijena    

   novina.


Štampanje i izdavanje: angažovati sve članove voda.


Rasparčavanje: rasparčati na vrijeme da novine ne leže i da tako ne postaju nesvrsishodne.


Značaj i svrha: propaganda, informacije, vodni duh itd.

VI. AKCIJE VODA


Akcije u prirodi:


IZLETI 
- poludnevni, jednodnevni i višednevni.




- program "obični izviđački" ili "svaštarski" izleti, najčešći su i na njima vod 

aktivnošću u prirodi savladava i učvršćuje svoja izviđačka znanja, može se   

uvježbati ili polagati neko vještarstvo ili za ostvarivanje nekog specijalnog 

zadatka npr. "topografski izlet" itd.

- u okviru priprema vodnik izrađuje šemu izleta u kojoj detaljno predviđa   

  plan kretanja voda na izletu kao i aktivnosti za svaki trenutak vodeći kod 

  toga računa o cilju i programu akcije, kao i o mogućnostima članova i 

  osnovnim normama kretanja i sl. (higijena marša i života u prirodi)


ŠETNJE
- kraći boravci u prirodi obično u blizini grada ili u samom gradu s 

  programom prema potrebi (može i održavanje vodnog sastanka u prirodi) 

  vrijede opšte napomene za izlet ali prilagođene karakteru akcije.


BIVACI
- boravak u prirodi tri do sedam dana u podignutom logoru sa urađenim 

  ležajevima (ili poljskim krevetima) ne podižu se logorski objekti osim 

 jarbola za podizanje zastvae i kuhinje te latrine.




- izvodi se obično u blizini stanovanja




- potrebno je izraditi program i dokumentaciju i dobiti odobrenje Štaba 

  odreda

- vrijede opšte napomene kao i za izlet.

Izrada skloništa pomoću priručnih sredstava!


Akcija u mjestu stanovanja


POSJETE javnim i kulturnim ustanovama ili drugim organizacijama priredbama i sl. koje su vrlo značajne akcije za raznolikost i svestranost rada voda.


PRIREDBE I SVEČANOSTI



- povodom godišnjica, prigodnih datuma ili bez posebnog povoda



- čajanke - najčešće u režiji voda uz pozivanje još neke jedinice, ples, igre, časkanje.



- vatre uz sudjelovanje ostalih vodova ili učenika škole.



- izložbe o radu voda, organizacije i druge.


TAKMIČENJA - izviđačka, sportska i druga potrebno je osigurati teren i rekvizite.


AKCIJA SAKUPLJANJA I UREĐENJA OPREME sakupljanje i prodavanje boca, papira, željeza i sl.


Ovakvim sredstvima vod može steći vlastitu opremu u ovu grupu spada i uređenje vodnog kuta.

VII. OBILJEŽJA VODA


VODNA ZASTAVA

Vodna zastava je simbol. Ona označava njegovu tradiciju. Članovi voda dolaze u vod i odlaze, ali ime voda na zastavi ostaje. Zastava je trouglastog oblika. Stranice su duge 75cm, a osnova je duga 30cm. Na jednoj strani se nalazi znak i naziv voda a sa druge naziv čete i izviđački znak.

     Vodna zastava


IME VODA


Za ime voda treba naći prikladan naziv koji će članove voda predstavljati, označavati u četi, odredu, gradu. Da bude lijepo, atraktivno, neobično i ime koje odražava osobine njegovih članova. Kao naprimjer: SLAVUJ, VIDRA, ŠVRĆO, PLAMENKA, ORAO, SINOVI PLANINE, JELEN, SOKO, JASTREB, STRIJELA, HEROJ, BAMBI, ORHIDEJA, LASTA, DEJVI KROKET, LJUBIČICA, GALEB, VISIBABA, CRNI BISERI, HIJAVATA, SIRENE, CRVENI SOKO, SRNE, KOŠUTA, JAVOR, PLAMEN, PAČE itd.


ZNAK VODA


Grafički prikaz imena voda zovemo znak ili "totem voda" znak ucrtavamo na zastavi kao i na zajedničkim bilježnicama, opremi i ostalom. Znak voda, lijepo izveden 8izrađen), naći će svoje mjesto i na vrhu zastavnog koplja.


OSTALA OBILJEŽJA VODA


VODNA PJESMA je pjesma pisana za vod ili prepravljena od neke poznate ili uopšte pjesme koju vod koristi kao svoju pjesmu - himnu.


Izraditi poseban VODNI SPOMEN ŽIG nije problem: od gume, linoleuma itd. s ucrtanim imenom ili znakom voda. Ne suviše glomazan, upotrebljava se u propagandne svrhe kao i uspomena drugim sudionicima u akciji.


VODNI LJETOPIS je posebna bilježnica u koju se unose svi, veseli i žalosni događaji u životu voda, ukrašava se fotografijama sa akcija crtežima, novinskim izrezcima, razglednicama i slično.


Poseban kut u odredskim prostorijama u kojem na vidnom mjestu stoji vodna zastava, vodni znak, vodni ljetopis itd., nazivamo VODNI KUTAK. Tu se nalaze i vodne novine (zidne novine).
VIII. METODIKA SASTANAKA



Kako do kraja sastanak održati zanimljivim?



Obratiti pažnju na:



a) ritam
- (na osnovu izmjene aktivnog i pasivnog stanja)



b) tempo
- brzim prelaženjem sa jedne tačke na drugu (svratiti pozornost na 

  negativnost oduljivanja i uopšte dužih pauza)



c) u rad unijeti nešto novo - zanimljivo, iznenađujuće. Čuvati se pretjerivanja u 

   tom pogledu, često ponavljati već poznate stvari u zanimljivoj formi (ono za koje 

   smatramo da ostanu u sjećanju ili ih sistematski naučiti)

d) obratiti pažnju na trajanje pojedinih tačaka - one tačke u kojima su članovi 

    aktivni treba da traju duže, a one u kojima su pasivni kraće. Obratiti pažnju da ni 

    jedan član ne bude nezaposlen ili nezainteresovan.

e) jasno označiti početak i kraj vodnog sastanka, da bi se razlikovao od običnog 

    razgovora.



Sastanci mogu biti pretežno posvećeni jednoj temi ili nekolicini tema (ručni rad, priprema za tabor, intezivno obrađivanje nekog vještarstva i sl.). Kao što moramo nastojati da nam sastanci ne budu monotoni, isto tako ne smijemo dozvoliti da nam sastanci budu jednolični.

[image: image9.png]




Na sastancima treba povremeno provjeravati zananje i uvjete za krinove i vještarstva.

   
   

Vod se uvijek kreće u koloni sa vodnom zastavom na čelu!



Ako primjeti zamor ili dosadu za vrijeme neke igre ili izlaganja vodnik prelazi spontanao na slijedeću tačku. Izmjena tačaka se ne najavljuje. Ako neka diskusija ili razgovor naročito zainteresira članstvo i razvija se konstruktivno, vodnik ne prekida takav tok samo zbog pridržavanja šeme sastanka. No vodnik se ne povodi uvijek za članstvom i ne dopušta da se zaigra ili zapriča i promaši svrhu sastanka.

IX.SVAKI ČLAN IMA ZADUŽENJA


VODNIK 


- najvažnija osoba u voduje vodnik, on je da tako kažemo 

  glavni, o njemu najviše zavisi uspjeh rada u vodu. Vodnik 

  
  je taj o kome ovisi uspjeh naše cijele organizacije. 


ZAMJENIK VODNIKA
- je desna ruka vodniku, on mu pomaže u pripremi i vođenju 

  vodnog sastanka i u organizovanju svih aktivnosti voda. 


BLAGAJNIK

- dva su izviđača koja obavljaju dužnost blagajnika i 

  domaćina, da tako kažemo ekonomski stub voda. Blagajnik 

  se brine o redovnmom sakupljanju članarine, organizira 

  štednju, ubire novac koji je vod zaradio svojim radom.


DOMAČIN


- je izviđač koji čuva svu postojeću opremu vodu (ekonom), 

  imovinu voda. Najvažnije je da zna u svakom trenutku gdje 

  se pojedini komad opreme nalazi i u kakvom je stanju.


SAKUPLJAČ

- sakupljač može biti više a može biti samo jedan. On pravi 

  kombinacije i sastavlja nove igre. Sakupljati se mogu i 

  pjesme, izresci iz novina, prepisi iz knjiga, fotografije, 

  sastavi izviđača itd.  





      Sakupljač i evidentičar je vrlo važna funkcija u vodu


NOVINAR


- brine se zajedno sa ostalima članovima voda o zidnim 

  novinama, piše članke o aktivnosti voda za odredski list i 

  vodi brigu o ljetopisu voda.


FOTOGRAF

- je čovjek koji u tehničkom smislu pomaže novinaru u izradi 

  zidnih novina. Zadužen je za fotografisanje svih vodnih 

  akcija.


ZASTAVNIČAR

- je izviđač koji brine o zastavi voda, on je taj koji nos zastavu 

  na ove vodne akcije.


HIGIJENIČAR

- brine se za čistoću prostorija poslije vodnog sastanka, za 

  higijenu voda na vodnom izletu.

X. PRVA TRI VODNA SASTANKA


PRVI VODNI SASTANAK


Prvi vodni sastanak treba organizovati nakon popisa i prvog kontakta u prostorijama odreda, 

a sadržaj je slijedeći: upoznavanje članova voda, izbor vdnika (ako to nije ranije učinjeno), 

vodni pozdrav, podjela dužnosti u vodu i kratak istorijat izviđačke organizacije.


DRUGI VODNI SASTANAK


Na drugom vodnom sastanku formira se vodna teka, vodna blagajna, dogovora se izrada 

vodne zastave i njen izgled, upoznaje se sa strukturom izviđačke organizacije i ko je ko u odredu, ponašanje u prostorijama odreda i slično, te prva slova signalizacije, te zašto se ona primjenjuje i uči.

TREĆI VODNI SASTANAK

Na trećem vodnom sastanku već se počinje sa čvršćim oslanjanjem na program prve zvijezde, nagovještaje vodni izlet, razgovara se o ponašanju u prirodi o podjeli hrane, kretanju i ostalom što je neophodno za organizaciju izleta, nastavlja se učenje signalizacije. Zakazuje se roditeljski sastanak, zajedno sa ostalim vodovima i jatima u četi, na kome će se roditelji od strane rukovodstva čete upoznati sa izviđačkom organizacijom i aktivnostima u kojima će učestvovati njihova djeca, oblici pomoći roditelja i slično.

Vodni sastanak

IZLETI

Jedanput sedmično u prirodu - to je pravilo dobrog izviđača. A to se pravilo ostavruje organizovanje izleta za članove izviđačke organizacije. Izlet je najjednostavniji i stoga najčešći oblik odlaska u prirodu.


Stoga kada govorimo o organizaciji, planiranju i izvođenju izleta, prvenstveno mislimo na vodni izlet - odnosno vod kao organizatora izleta i vodnika kao voditelja izleta.




Izleti se redovito izvode u okviru programa rada voda, ali se mogu pojaviti i u programu rada čete ili odreda.


Izlet nije samo odlazak u prirodu ili trčanje na svježem zraku. Važno je gdje održavamo izlet, ali je važniji cilj i program izleta, šta ćemo njime naučiti ili postići. Izlet je nedljeljivi dio svakodnevnog rada voda - on je samo nadopuna redovnom sedmičnom okupljanju članova na vodnom sastanku.

Vodni izlet nadopunjuje program vodnih sastanaka i omogućuje savladavanje onog dijela programa izviđačke organizacije koji traži boravak u prirodi i omogućuje provjeravanje naučenih znanja i vještina.


Izlete možemo organizovati kroz cijelu godinu bez obzira na godišnja doba. Tako je izlet specifična izviđačka akcija, jer rijetke su neke druge izviđačke aktivnosti u prirodi koje ne podliježu čudima pojedinog godišnjeg doba.


Trajanje izleta zavisi o mogo čemu, o cilju izleta, o uzrastu članova, o vremenskim prilikama, godišnjem dobu, o opremljenosti članova, o udaljenosti mjesta održavanja izleta. Što su članovi mlađi ili neiskusniji to će vrijeme trajanja izletabiti kraće, a redovnim održavanjem izleta ono će se produžavati. Kraće ćemo izlete organizovati zimi ili u slučaju lošeg vremena.


Na zborno mjesto vodnik mora doći nekoliko minuta prije zakazivanog vremena. U predviđeno vrijeme započet će izlet vrstom, pozdravom i prozivkom. Mora zapisati privjeriti ko je došao. prije samog polaska na izlet vodnik će provjeriti da li je sve potrebno nabavljeno i doneseno, a izvršit će i smotru  

lične opreme.


Kod kretanja kroz grad vod se mora kretati pločnikom u koloni. Ako je grupa veća i nema pločnika kolona će se kretati desnom stranom ulice. kroz grad se ide disciplinovano.


Kod odlaska na pojedine planine ili do planinarskih domova treba se kretati označenim putevima sa sa planinarskom markacijom, a ne tražiti "svoje" puteve.


Odmori se mogu unaprijed predvidjeti (kod određenih objekata9 ali se mogu određivati prema potrebi. odmori se mogu odrediti na sistemu 25 + 5 ili 50 + 10, odnosno 25 ili 50 minuta neprekidnog hoda  pa 5 odnosno 10 minuta odmora.


Po dolasku voda na mjesto izleta vodnik mora paziti da to mjesto bude suho i zaklonjeno od saobračajnice. dobra su mjesta rub šume, uzvisina nad rijekom, jezerom ili morem, sjenoviti proplanak uz izvor ili potok.

Po dolasku uvijek se određuje odmor. Članovi će svoje rančeve odložiti na jedno mjesto, može se podići šator, pronaći pogodno drvo ili štap za podizanje vodne zastave. Ako je predviđena priprema hrane pripremit će se vatrište, skupiti drva. te radnje moraju okupiti sve članove voda.


Vodnik dalje organizuje izvršenje predviđenih radnji. Moramo paziti da se članovi ne počnu dosađivati. Pojedinu temu treba prekinuti čim za nju počne opadati zanimanje.


Vodnik mora sve pripremiti prije nego li pređe na novu tačku. Mora imati spremne rekvizite , opremu, pribor, ne smije praviti stanke zbog traženja opreme ili svoje nesnalažljivosti i zaboravljivosti.


Vrijeme  za ručak treba planirati oko podneva kada je najtoplije i kada sunce najjače grije. Nakon jela je uvijek dobro izvesti neku igru ili sportsko nadmetanje kako bi se članovi razgibali.  

Ako palimo vatru treba odrediti pogodno mjesto - ne u šumi, uvijek na čistini, treba očistiti okoliš, ograditi vatru kamenjem. Za vrijeme loženja vatre treba stalno paziti na nju i biti spreman zaustaviti mogući bijeg plamena. Kada nam vatra više ne treba moramo je pažljivo ugasiti, zatrpati zemljom, politi vodom. Ako je potrebno kamenje vratimo na mjesto odakle smo ga uzeli.

U koliko na izletištu ne postoji posebna kanta za otpatke i smeće, onda sami na zgodnom mjestu moramo iskopati jamu

koju ćemo pred povratak zatrpati, ili možemo sve otpatke sakupiti u vreću i ponijeti ih sa sobom do najbliže kante za otpatke.


Programom izleta tačno ćemo predvidjeti  način prehrane na samom izletu. Uobičajno je da članovi nose sami namirnice, ali uvijek će biti veselije ako članovi sami pokušaju pripremiti nadopunu donesenim sendvičima.


Ako grupa nije velika obično se sva hrana sakupi na jednu hrpu i članovi zajednički jedu.


Ako smo već odlučili da na izletu kuhamo, moramo se unaprijed dogovoriti šta ćemo spremati, odrediti količinu i vrstu namirnica i ko će sve to nabaviti. Najjednostavnije je peći kobasice, meso, krompire, ćevape. No, iskusniji vod neće zazirati od kuhanja pravih jela, variva i supa.


Voda je najzdravije piće, ali je na izletu treba piti umjereno. Svaki će izviđač sa sobom na izlet ponijeti i ćuturicu ili odgovarajuću plastičnu bocu. Dobro je kod kuće pripremiti slabo zaslađen čaj, limunadu i to ponijeti sa sobom. Na izlet izviđač neće ponijeti alkoholna pića.


Nije dobro piti vodu u toku hodanja, treba se odmoriti, ohladiti se  i tek tada osvježiti usta sa nekoliko gutljaja. Dakle, najbolje je navikavati se da se što manje pije voda. Žeđ se može zavarati i drugim sredstvima - jabuka, naranča, paradajz. Danas je raširena upotreba sokova u tetrapaku.


U vrijeme predviđeno za povratak vodnik će okupiti sve članove da pripreme svoje stvari i još jednom prekontrolišu da li imaju sve što su donijeli. Naše odredište moramo ostaviti čisto i u onakvom stanju kakvo smo zatekli.


Vod će se postaviti u "strijelce2 i nekoliko puta proći čitav teren i sakupti sve otpatke, papire ćemo spaliti, a već prije smo vidjeli kako čemo postupati sa ostalim otpatcima i vatrom.


Vraćati se možemo istim, ali bolje je novim putem, samo ne smijemo istraživati nepoznate krajeve da ne bi zalutali.


Prilikom povratka treba obnavljati sjećanja sa izleta, komentarisati i raspravljati 

o događajima i rezultatima. Može se uz put i zapjevati da se skrati vrijeme. Treba se dogovarati za novi izlet.


Vodnik će pripremati kraći izvještaj za članove i za Štab čete. Odmah po dolasku sa izleta obavjestiti će načelnika ili stariješinu čete da se ništa nije dogodilo i kako je izlet protekao.

Šest zakona

Kako ljeti tako i zimi postoje mnoge opasnosti koje prijete čovjeku u planini. Jedna od najvećih opasnosti je nepoznavanje planina nespretnost, neiskustvo i nepoštivanje zakona planine.


1.ZAKON : TRENING

Prije odlaska u planinu zimi kao i ljeti moramo realno procijeniti svoje fizičke mogućnosti. Treba početi sa lakšim usponima i time se zadovoljiti bez obzira koliko te privlačio neki vrh što prkosno izaziva stršeći uvis.


2. ZAKON: NIKAD SAM

Ako si odlučio da kreneš u visoke planine ne smiješ biti sam jer i banalno uganuće zgloba može biti kobno.


3. ZAKON: POZNAVATI PUT

Snijeg prekriva sve staze te valja dobro poznavati put odnosno kraj u kome se krećete.  Nikad se ne napreduje se u koloni jer je probijanje kroz snijeg naporno, a strmina velika. Uspon se savladuje pomoću dereza i cepina i to da se ide u koso prema gore mjenjajući smjer (cik - cak9. Područja koja su opasna zbog lavina (lavinozna) treba izbjegavati. Na grebenima su najveće opasnosti od sniježne strehe. One nastaju djelovanjem vjetra koji snijeg nanosi na jednu stranu grebena te nastaje  oblik strehe nad 

Vrste markacije.

Znaci za markaciju planinskih staza.

[image: image22.png]


provalijom. Hodanje po rubu strehe je pogibeljno, a skoro ito tako i po grebenu, jer kad se streha odlomi sa sobom povlači i dio snijega sa grebena. Zbog toga treba hodati nešto niže sa strane grebena.


Kretanje po grebenima iziskuje navezivanje konopcem i osiguranjem

4. ZAKON: DANJU DO 

          ZAKLONA 

Ne zaboravi da su zimi dani kratki računajte da na vrijeme dođete do zaklona, skloništa, zimske sobe ili siđete od planine.

Kretanje noću opasno je ako vas ipak uhvati mrak, pronađite zaklon ili ga sami napravite.

5. ZAKON. ODRŽAVATI 

          TOPLINU TIJELA


Vlažnu odjeću u zaklonu zamjenite sa suhom i stalno održavajte toplinu tijela gimnastikom, toplim čajevima ili vatrom.


Iscrpljen organizam neotporan je čak i kod relativno niskih temperatura (do +8), koje mogu izazvati pohlađivanje organizma i smrt.


6. ZAKON: ČUVAJ SE SUNCA


Zimi odlazimo u planinu kada je izrazito lijepo vrijeme, tada je  snaga sunčanih zraka na snijegu i u većim visinama izrazito velika zbog rijeđeg zraka. Djelovanje ultraljubičastih zraka je veliko, a reflektiranje od sniježne površine to još pojačava.

Osim opekotina prvog i drugog stepena može doći i do sniježnog slijepila. Kožu možemo zaštititi vremenom za sunčanje, a oči samo odgovarajućim naočalama za velike visine.

Abeceda marševa


Kao i svaka izviđačka akcija marš se izvodi sa određenim ciljem i svrhom.

Postavljanje šatora od šatorskih krila

Obezbjeđenje marša

Prema definiciji marš je višednevno pješačenje po određenom putu i sa određenim zadacima.


KRETANJE


Brzinu hoda na maršu diktira iskusni izviđač na čelu kolone. Ona mora biti prilagođena najslabijim učesnicima marša i jednolika. Jednoličnost brzine utiče na jednolikost disanja i pravilan ritam disanja i koraka. Desetak koraka nakon pokreta obično je potrebno malo zastati zbog pritezanja opreme i formiranja kolone.


Pri savladavanju većih uspona dobro je praviti kratke stanke od minutu - dvije tek toliko da se ujednači ritam disanja i smanji broj otkucaja srca.


Nakon 3 - 4 sata hoda potreban je duži odmor i jelo.


Za vrijeme odmora treba se ogrnuti toplijom odjećom.

Ne sjedaj na hladnu i vlažnu podlogu bez podmetača. ne smiješ piti hladnu vodu. Najbolje je uzeti komadić čokolade, suhu šljivu, limun i tek onda dva do tri gutljaja vode. Stvarna potreba za vodom nije velika tokom hodanja, a stalan osjećaj žeđi poznat je kao lažna žeđ. taj osjećaj se najbolje suzbija limunom, kiselim bombonama ili žvakom. Za vrijeme odmora ne skidaj obuću, jer noge nateknu i teško ju je ponovo obući.


Prilikom kretanja po nepoznatom terenu dobro je koristiti usluge vodića. Sva opasna mjesta treba izbjegavati ili ih osigurati užetom. Naročito treba obratiti pažnju na strm teren da razmak učesnika bude bar 5m, kako bi se smanjila mogućnost nesreće zbog proklizavanja ili odrona.


PREHRANA

Prehrana na maršu razlikuje se od redovne, ne samo zato što nemamo mogućnost da redovno kuhamo već stoga što u ranac može stati ograničena količina hrane. Zbog te činjenice hrana mora biti pomno odabrana i količinski određena.


Organizmnu treba vratiti izgubljenu so putem hrane ili prekomjerno zasoljenim juhama i sl.


Za odraslog čovjeka redovna dnevna količina soli je 15 - 25 grama, a vode 1 - 3 litra, zavisno o znojenju. 

Za marš su obavezne slijedeće namirnice: čokolada, suhe šljive, grožđice, limun, slanina, juhe u vrečicama, mlijeko, svježe voće. A za ručak i večeru može konzervirana hrana, kao i gotova jela ili nešto slično.


Ne zaboravi poslije svakog obroka treba se odmoriti od 10 - 15 minuta, dok odmor poslije ručka može biti i duži do 45 min.


HIGIJENA


Visok nivo lične higijene doprinosi ugodnosti u svakoj prilici i zato se uvijek mora održavati na najvećoj mogućoj mjeri.


Tokom cijelog marša odmori uz potok ili izvor dobro će doći osvježenje tijela (pranje do pazuha). U slučaju nemogućnosti takvoga pranja dobro će doći i higijenske osvježavajuće maramice.


Pomagala: četkica i pasta za zube, maramica, češalj, ručnik i sapun, čuturica, toalet papir, higijenske maramice itd.


OPREMA

Za marš moramo imati naprtnjaču (ranac) dovoljno velik da ništa ne nosimo u rukama, loš ranac iscrpljuje vlasnika više već njegova sama težina.


Oprema za spavanje treba biti prilagođena klimatskimm prilikama terena na koji idemo. Najbolja je vreća za spavanje.


Zaštitiu od kiše najbolje će pružiti šatorsko krilo, plastične kabanice nisu pogodne jer kondezuju vlagu, a osim toga šatorskim krilom štitimo naprtnjaču, a pod njim ćemo i noćiti.


Jakna mora biti topla i lagana, upotpunjena bar jednom vestom. Uvijek će bolje poslužiti dvije tanje većjedna debela i teška. Samo treba paziti da nisu potpuno sintetičke.


Cipele, odnosno obuća mora biti čvrsta i udobna, odnosno razgažena. Planinarske cipele odnosno gojzerice sa gumenim đonom, nezamjenjiva je obuća za marš.


Obavezan dio opreme je najlonsko uže dužine bar 5m, a često se nosi i kompas, karta i malo plinsko kuhalo itd.


Ostala oprema je ista kao i za logor, što znači jedno rezervno rublje, pribor za 

šivanje, ličnu higijenu, porcija, čuturica, baterijska lampa, đepni nožić, itd. Važno je napomenuti da porcija bude bude alumijska, zbog mogućnosti kuhanja.


Kada ranac napuniš izvaži ga. Mjera za starije je 20 kg, a za mlađe 12kg.


PRENOĆIŠTE


Noćenje na maršu može biti pod laganim šatorima ili šatorima od šatroskih krila, imporovizovanom skloništu, a mogu se koristiti planinarski objekti, sjenici, napuštene kuće itd.


Prilikom postavljanja bivaka treba voditi računa o slijedećim faktorima. izloženosti vjetru, buicama i poplavi, odronima. Na takvim mjestima se određuje dežurstvo i straža.


Pametnije je izgubiti više vremena na pripremi i osiguranju ležaja i bivaka, nego dežurati noću. Ako je veoma hladno bolje će poslužiti ako jaknu prebacimo preko vreće za spavanje, već da u njoj spavamo.


Vrste skloništa na izletima

�


Nije da se hvalim, al( moj vod je najdisciplinovaniji u Odredu.












